O‘zbekiston Prezidenti Shavkat Mirziyoyev 2 sentabr kuni Jizzax viloyati Zarbdor tumaniga tashrif buyurdi. Bu haqda O‘zA xabar bermoqda. Prezident «Toshkesgan» fermer xo‘jaligining paxta dalasini ko‘zdan kechirdi. Fermer va dehqonlar bilan agrotexnik tadbirlarni to‘g‘ri va sifatli amalga oshirish, hosilni o‘z vaqtida yig‘ib-terib olish xususida suhbatlashdi. «Biz qishloq xo‘jaligi sohasida hamma narsani bilamiz, deb o‘ylaymiz. Aslida biz bilmagan narsalar juda ko‘p. Shunday ekan, bu borada o‘qish, izlanishdan to‘xtamasligimiz, fermerlarning o‘qishini tashkil etishimiz kerak. Ularga yetuk mutaxassislar dars berishi zarur», degan prezident.